***J e g y z ő k ö n y v***

Készült: Vése Községi Önkormányzat Képviselő-testületének 2013. november 25-én este 18.00 órai kezdettel a vései Művelődési Ház tanácskozó termében tartott testületi üléséről.

Jelen vannak: a csatolt jelenléti íven szereplő személyek

Bertók László polgármester köszönti a megjelenteket, megállapítja, hogy az 5 fő testületi tagból mindenki megjelent, tehát a testület teljes létszámban jelen van az ülésen, így az határozatképes, azt megnyitja.

Javasolja, hogy a kiküldött meghívóban szereplő napirendek kerüljenek megvitatásra. Más napirend tárgyalására indítvány nem érkezett.

Vése község Képviselő-testülete az írásos meghívóban foglaltak alapján, ellenszavazat és tartózkodás nélkül, 5 igen szavazattal a következő határozatot hozza:

**114/2013. (XI. 25.) Kt. számú határozat**

**==============================**

Vése Községi Önkormányzat Képviselő-testülete az írásos meghívóban foglaltak szerint az alábbi napirendeket tárgyalja:

**1./ Beszámoló Vése Községi Önkormányzat 2013. évi költségvetésének III. negyedévi teljesüléséről.**

Előadó: Bertók László polgármester

 (írásos előterjesztés)

**2./ A szociális ellátások helyi szabályozásáról szóló 4/2011. (IV. 4.) önkormányzati rendelet módosítása.**

Előadó: Bertók László polgármester

 (írásos előterjesztés)

**3./ A Vései Óvoda működését biztosító alapdokumentumok elfogadása.**

Előadó: Bertók László polgármester

 (írásos előterjesztés, hivatali betekintéssel)

**4./ Segesd község rendezési tevének módosításáról szóló megkeresés véleményezése.**

 Előadó: Bertók László polgármester

 (írásos előterjesztés, hivatali betekintéssel)

**5./ Egyebek.**

**Zárt ülés, szociális kérelmek és juttatások elbírálása.**

Határidő: azonnal

Felelős: Bertók László polgármester

**1./ Beszámoló Vése Községi Önkormányzat 2013. évi költségvetésének III. negyedévi teljesüléséről.**

**Bertók László polgármester**

Az előterjesztés írásban kiküldésre került, kérdése, hogy van-e szóbeli kiegészítés?

**Ács Attila jegyző**

Az előterjesztést Bálintné Kati készítette, ő most engedéllyel van távol, családi okokból. Az írásos indoklásban arra kérte, hogy az érdeklődésre számot tartó eltérések legyenek indokolva. Az látszik, hogy a bevételek és a kiadások egyformán alakulnak. Hogy ezek már a 90 %-ot elérték az nem gond, mert ez csak azt jelenti, hogy bizonyos tételek nem kerültek ilyen nagyságrendben tervezésre. Tehát a költségvetés egyensúlyban van.

**Nagy Gábor képviselő**

Kiemeli az ellátottak pénzbeli juttatásnak mértékét, mely jelentősen eltér a tervezettől. Ennek oka, hogy nagyobb volt az igény, mint a terv.

**Pappné Kovács Andrea képviselő**

Az iskolai IPR pályázat ebbe, hogy kerül bele?

**Ács Attila jegyző**

Előző évi elmaradás, ez is csak kifizetési tételként jelentkezik.

**Bertók Attila képviselő**

A Budai féle ingatlanértékesítésről érdeklődik.

**Bertók László polgármester**

Az adásvételi szerződés meg lett kötve, ha nem lesz befizetés 2013. december 31. napjáig a vételár akkor, az semmisé válik. Ezt követően lehet csak az ügyről érdemben beszélni.

Az indoklás kellő mértékben ismerteti, az eltéréseket, beszámol a Kovács Találkozó programját finanszírozó valamint a könyvtári eszközök beszerzését biztosító pályázatokról.

Vése község Képviselő-testülete az írásos előterjesztés alapján, ellenszavazat és tartózkodás nélkül, 5 igen szavazattal a következő határozatot hozza:

**115/2013. (XI.25.) Kt. számú határozat**

**==============================**

Vése Község Önkormányzatának Képviselő-testülete Vése Község Önkormányzatának 2013. III. negyedéves gazdálkodásáról szóló beszámolóját

 92.748 eFt bevétellel valamint

 86.999 eFt kiadással jóváhagyja.

Határidő: azonnal

Felelős: Bertók László polgármester

**2./ A szociális ellátások helyi szabályozásáról szóló 4/2011. (IV. 4.) önkormányzati rendelet módosítása.**

**Bertók László polgármester**

A rendeletet aktualizálnunk kell, több dolog is elavult lett benne. Változtatásokra volt szükség.

**Ács Attila jegyző**

Több szociális tartalmú rendeletet most egy rendeletbe hozott össze. Önkormányzati segély címén többféle támogatás kerülhet kifizetésre a jövőben. A polgármester több hatáskört kapott, de ez nem zárja ki azt, hogy ne konzultáljon a testület tagjaival. A III. fejezet teljesen új lett.

**Nagy Gábor képviselő**

Bölcsődei ellátásról érdeklődik, és felveti, a szociális tűzifa juttatás esetében a falugondnok javaslata a rendelettervezetben nem releváns.

**Ács Attila jegyző**

Egyetértek a felvetéssel. Ezen változtatnunk kell. Legyen inkább ez a szociális- vagy család gondozóknak a feladata. A köztemetés kérdéskörében csak akkor kerül elengedésre a költség, ahol a közvetlen családtag nincstelen.

A képviselő-testület az írásos előterjesztés és szóbeli kiegészítés alapján 5 igen szavazattal ellenszavazat és tartózkodás nélkül a következő rendeletet alkotja:

**Vése Községi Önkormányzat Képviselő-testületének** **10/2013. (XI. 27.) önkormányzati rendelete a szociális ellátások helyi szabályozásáról szóló, - többször módosított – 4/2011. (IV. 4.) önkormányzati rendeletének módosításáról.**

A rendelet szövegét jelen jegyzőkönyv melléklete tartalmazza.

**3./ A Vései Óvoda működését biztosító alapdokumentumok elfogadása.**

**Bertók László polgármester**

Felkérem jegyző urat, hogy tegye meg kiegészítését.

**Ács Attila jegyző**

Köszöntöm körünkben Antal Katalin vezető óvónőt, névnapja alkalmából külön is. A dokumentumokat Ő készítette el, és az intézményvezetés nevében nyújtja be a fenntartó felé. Ebből kettő kötelező, - ezek az SZMSZ és a Házirend, míg a Pedagógiai Program véleményezhető. A dokumentumok kellő alapossággal készültek el, azok elfogadását javasolja.

**Bertók László polgármester**

Az előterjesztőkben megbízik, javasolja a dokumentumok elfogadását.

Vése község Képviselő-testülete az írásos előterjesztés alapján, ellenszavazat és tartózkodás nélkül, 5 igen szavazattal a következő határozatot hozza:

**116/2013. (XI.25.) Kt. számú határozat**

**==============================**

Vése Község Önkormányzatának Képviselő-testülete a Vései Óvoda Szervezeti és Működési Szabályzatát a beterjesztett tartalommal elfogadja.

Határidő: azonnal

Felelős: Bertók László polgármester

Vése község Képviselő-testülete az írásos előterjesztés alapján, ellenszavazat és tartózkodás nélkül, 5 igen szavazattal a következő határozatot hozza:

**117/2013. (XI.25.) Kt. számú határozat**

**==============================**

Vése Község Önkormányzatának Képviselő-testülete a Vései Óvoda Házirendjét a beterjesztett tartalommal elfogadja.

Határidő: azonnal

Felelős: Bertók László polgármester

Vése község Képviselő-testülete az írásos előterjesztés alapján, ellenszavazat és tartózkodás nélkül, 5 igen szavazattal a következő határozatot hozza:

**118/2013. (XI.25.) Kt. számú határozat**

**==============================**

Vése Község Önkormányzatának Képviselő-testülete a Vései Óvoda módosított pedagógiai programját a beterjesztett tartalommal tudomásul veszi.

Határidő: azonnal

Felelős: Bertók László polgármester

**Nagy Gábor képviselő**

Kérdése, hogy egy óvónői állás került meghirdetésre, ez mikor kerül betöltésre.

**Antal Katalin vezető óvónő**

Hirdetést már feladtuk, de még nem jelent meg.

**Ács Attila jegyző**

Ez bosszantó, mert a rendszerben be lett töltve, és november 19-én meg kellett volna jelennie.

**Bertók László polgármester**

A gyerekek milyenek? Reméli, hogy kirívó esetek magatartásilag nincsenek.

**Antal Katalin vezető óvónő**

Lehet, hogy óvóbácsi kellene.

**4./ Segesd község rendezési tevének módosításáról szóló megkeresés véleményezése.**

**Bertók László polgármester**

Mi is voltunk ilyen helyzetben, a környező települések véleményét kikérik.

**Ács Attila jegyző**

Segesd belterületét érinti a módosítás, vései érdekeket nem sért. Javaslom a hozzájárulás megadását, és az egyeztetésekből a jövőben maradjon ki a testület.

Vése község Képviselő-testülete az írásos előterjesztés alapján, ellenszavazat és tartózkodás nélkül, 5 igen szavazattal a következő határozatot hozza:

**119/2013. (XI.25.) Kt. számú határozat**

**==============================**

Vése Községi Önkormányzat Képviselő-testülete Segesd község településrendezési tervének módosítása (két mezőgazdasági terület fejlesztése) tárgyában benyújtott előzetes tájékoztatóját és annak indokolását, a tervezett változtatások ismeretében megtárgyalta, a módosítás ellen kifogást nem emel, egyúttal a további véleményezési eljárásban nem kíván részt venni.

Határidő: azonnal

Felelős: Bertók László polgármester

**5./ Egyebek.**

**5/1. A kéményseprő-ipari közszolgáltató beszámolója.**

**Bertók László polgármester**

Hagyományosan a Somogy Kéményseprő - Mester Kft. beszámolójáról van szó.

**Ács Attila jegyző**

A beszámolóval egyetemben a szolgáltató kezdeményezte a szolgáltatói szerződés módosítását a 2012. évi XC. tv. alapján. Erről is döntenünk kell. A díjtételek változtatására nem kerül sor.

Vése község Képviselő-testülete az írásos előterjesztés alapján, ellenszavazat és tartózkodás nélkül, 5 igen szavazattal a következő határozatot hozza:

**120/2013. (XI.25.) Kt. számú határozat**

**==============================**

Vése Község Önkormányzatának Képviselő-testülete a Somogy Kéményseprő - Mester Kft. szakmai beszámolóját elfogadja, egy úttal felhatalmazza a polgármestert, hogy a törvényi módosításokból fakadó szerződésmódosítást aláírja.

Határidő: azonnal

Felelős: Bertók László polgármester

**5/2. DRV Zrt. megkeresése tőkeemelés tárgyában.**

**Bertók László polgármester**

Korábban a szennyvízberuházás kapcsán részvényesek lettünk a társaságban 10.000 Ft névértékben. Az üzemeltetésnél így nem volt szükség közbeszerzés lefolytatására.

**Ács Attila jegyző**

70.000 Ft kellene befizetni a tőkeemelés kapcsán, hogy a szavazati hányad megmaradjon, ami eddig sem ért semmit. Javasolja, hogy a testület vesse el a tőkelést és annak finanszírozását.

Vése község Képviselő-testülete az írásos megkeresés alapján, ellenszavazat és tartózkodás nélkül, 5 igen szavazattal a következő határozatot hozza:

**121/2013. (XI.25.) Kt. számú határozat**

**==============================**

Vése Község Önkormányzatának Képviselő-testülete, mint részvényes, a társaság által jelzett tőkeemelésben (mely az alaptőke és a tőketartalék emelésére vonatkozik) nem kíván részt venni.

Határidő: azonnal

Felelős: Bertók László polgármester

**5/3. Határozathozatal szakfeladat változásról.**

**Ács Attila jegyző**

Technikai változtatásokról van szó. A könyvelés miatt ezekre szükség van. Ennek adminisztratív része a testületi határozatok meghozatala.

Vése község Képviselő-testülete az előterjesztés alapján, ellenszavazat és tartózkodás nélkül, 5 igen szavazattal a következő határozatot hozza:

**122/2013. (XI.25.) Kt. számú határozat**

**==============================**

Vése község Képviselő-testülete Vése Községi Önkormányzat szakfeladatait az alábbiak szerint módosítja:

Megszűnő szakfeladat: nincs

Új szakfeladat: 841913 Támogatáscélú finanszírozási műveletek

Határidő: azonnal

Felelős: Bertók László polgármester

Vése község Képviselő-testülete az írásos előterjesztés alapján, ellenszavazat és tartózkodás nélkül, 5 igen szavazattal a következő határozatot hozza:

**123/2013. (XI.25.) Kt. számú határozat**

**==============================**

Vése község Képviselő-testülete a Nagyszakácsi Közös Önkormányzati Hivatal szakfeladatait az alábbiak szerint módosítja:

Megszűnő szakfeladat: 841907 Önkormányzatok elszámolásai a költségvetési szervekkel

Új szakfeladat: 841913 Támogatáscélú finanszírozási műveletek

Határidő: azonnal

Felelős: Bertók László polgármester

**5/4. Döntés helyi értéktár létrehozásáról.**

**Bertók László polgármester**

A magyar nemzeti értékekről és hungarikumokról szóló 2012. évi XXX. sz. törvény megalkotásának célja az országos és helyi értékek tudatosítása, számbavétele és védelmének biztosítása volt. A jogszabály az önkormányzatokra kötelező feladatot nem rótt, csupán lehetőségként ajánlotta a helyi (települési) értéktárak létrehozását, amely a megyei, az országos és a külhoni értéktárakkal együtt képezne egységes egészet.

Idén született meg a törvény végrehajtásaként a 114/2013. (IV. 16.) Korm. rendelet, amelynek 2.§ (1) bekezdése kimondja, hogy a rendelet hatálybalépésétől (április 16.) számított 60 napon belül az önkormányzatnak döntést kell hoznia arról, hogy létrehozza-e a helyi települési értéktárat. Amennyiben az értéktár kialakítása mellett dönt a testület, Települési Értéktár Bizottságot kell alakítani. A bizottság feladata a települési értékek azonosítása, a helyi értékeket tartalmazó gyűjtemény létrehozása, gondozása, a megyei értéktárral történő kapcsolattartás.

A bizottság összeállítására több módozat lehetséges:

1.) önkormányzati állandó bizottság létrehozása, vagy már létező bizottság feladatkörének kibővítése (SZMSZ módosításával jár).

2.) külön szakmai bizottság alakítása.

3.) már korábban is létező, helyi értékek gondozását végző állami, önkormányzati, egyházi vagy társadalmi szervezet, illetve általa fenntartott intézmény, ezek szervezeti egységei, továbbá más, a település fejlesztésében tevékenykedő külső területfejlesztési, vidékfejlesztési szervezet.

Vése község Képviselő-testülete az előterjesztés alapján, ellenszavazat és tartózkodás nélkül, 5 igen szavazattal a következő határozatot hozza:

**124/2013. (XI.25.) Kt. számú határozat**

**==============================**

Vése Községi Önkormányzat Képviselő-testülete – a polgármester és a jegyző előterjesztése alapján – megtárgyalta a települési értéktár kialakításával kapcsolatos javaslatot.

Vése község Önkormányzata a települési értéktár kialakítását határozza el.

A képviselő-testület külön Települési Értéktár Bizottságot nem alakít, a bizottsági teendők ellátásával a Vései Kulturális és Hagyományőrző Egyesületet bízza meg.

A képviselő-testület a települési értéktár megalakításával és működésével kapcsolatos eljárási szabályokra vonatkozóan az előterjesztés mellékletét képező működési szabályzatot elfogadja.

Felkéri a polgármestert, hogy a testület döntéséről a Somogy Megyei Önkormányzat Közgyűlésének elnökét tájékoztassa.

Határidő: folyamatos

Felelős: Bertók László polgármester

**Vése község Képviselő-testületének 2013. november 25-én megtartott zárt testületi ülésén hozott határozatai:**

* A testület **125/2013. (XI. 25.) Kt. számú határozat**ával a zárt ülés napirendjét fogadta el.
* A testület **126/2013. (XI. 25.) Kt. számú határozat**ában50.000 Ft kamatmentes kölcsönt folyósítását rendelte el.

K.m.f.

 **Bertók László Ács Attila**

 polgármester jegyző